Boni-Info de Mataios

1

1 U-ci es u lista de plu pre-parenta de Jesu Kristo. Jesu pa veni de u famili de Regi David. David pa es de u famili de Abraham.

2 Abraham pa es u patri de Isaak.
Isaak pa es u patri de Jakob.
Jakob pa es u patri de Judah e an plu an-sibi.

3 Judah pa es u patri de Perez e Zerah. Tamar pa es mu matri.
Perez pa es u patri de Hezron.
Hezron pa es u patri de Ram.

4 Ram pa es u patri de Amminadab.

Amminadab pa es u patri de Nahshon.

Nahshon pa es u patri de Salmon.

5 Salmon pa es u patri de Boaz. Rahab pa es an matri.

Boaz pa es u patri de Obed. Ruth pa es an matri.

Obed pa es u patri de Jesse.

6 Jesse pa es u patri de u Regi David.

David pa es u patri de Solomon. U matri de Solomon pa es u fe-sposi de Uriah.

7 Solomon pa es u patri de Rehoboam.

Rehoboam pa es u patri de Abijah.

Abijah pa es u patri de Asa.

8 Asa pa es u patri de Jehoshaphat.

Jehoshaphat pa es u patri de Jehoram.

Jehoram pa es u patri de Uzziah.

9 Uzziah pa es u patri de Jotham.

Jotham pa es u patri de Ahaz.

Ahaz pa es u patri de Hezekiah.

10 Hezekiah pa es u patri de Manasseh.

Manasseh pa es u patri de Amon.

Amon pa es u patri de Josiah.

11 Josiah pa es u patri de Jeconiah e plu an-sibi.

U-ci pa es u tem kron plu non-ami de plu Israel-pe pa porta mu a Babilon.

12 U-ci es u lista de plu pre-parenta de Jesus ci pa vive po u-la tem:

Jeconiah pa es u patri de Shealtiel.

Shealtiel pa es u patri de Zerubbabel.

13 Zerubbabel pa es u patri de Abiud.

Abiud pa es u patri de Eliakim.

Eliakim pa es u patri de Azor.

14 Azor pa es u patri de Zadok.

Zadok pa es u patri de Akim.

Akim pa es u patri de Eliud.

15 Eliud pa es u patri de Eleazar.

Eleazar pa es u patri de Matthan.

Matthan pa es u patri de Jacob.

16 Jacob pa es u patri de Josef.

Josef pa game Maria. Maria pa es u matri de Jesu. Jesu pa es qi gene nomi Kristo, u Masia.

17 So, tum, il pa es 14 generatio de Abraham a David. Il pa es hetero 14 generatio de David ad u tem mu pa porta plu Israel-pe a Babilon. Tum il pa es 14 generatio de u-la tem a-kron Jesu, u Masia, pa gene nati.

18 U-ci es qo-mode Jesu Kristo pa gene nati. U nomina de an matri pa es Maria. Fe pa promise game un andro ge-nomi Josef. Po-co fe pa detekti ke fe pa es kio. U-ci pa acide ante mu pa komence ko-habita. Id pa es u Sankti Spiritu ki pa sti acide u-ci a fe. 19 Josef pa es u bon andro. An pa volu akti qod pa es korekti. An ne pa volu ke fe pa este etio antero plu pe. So an pa decide sto mu game klam. 20 An pa puta de qo an debi akti. Po-co, un angeli pa veni ex u Senior Teo te visita an. Un angeli pa veni a Josef tem an pa du sonia. Un angeli pa dice: "Josef, tu veni ex un famili de u regi David, prende Maria a domi iso tu fe-sponsa. Ne este fobo de akti u-la. U babi qi du kresce intra fe es ex u Sankti Spiritu. 21 U babi de Maria fu es u ju-an. An fu salva an popula ex mu plu peka. Kausa u-la, tu nece dona a an u nomina 'Jesu'". 22 U Senior Teo pa dona un info de u-ci a mo de an plu profeta longi-tem retro. Nu u-la info sio gene veri.

23 U profeta pa dice:

"*U ju-fe qi nuli-tem pa habe sexu fu habe un an-babi. Plu pe fu nomina fe an-fili Imanuel*".

U-ci nomina volu dice "Teo es ko na". 24 Po-co Josef pa vigi ex an somni. An pa akti qod un angeli de Teo pa dice a an. An pa game Maria e an pa prende fe a an domi. 25 Josef ne pa habe sexu ko Maria a-kron po u an-babi pa gene nati. An pa dice ke u nomina de u ju-an debi es Jesu.